
Proprietarii fraieriți de Nordis, șanse spre zero 
să mai recupereze banii. Doi avocaţi explică 
mecanismul ţepei 

DI me 


Proprietarii fraieriţi de Nordis au șanse spre zero să mai recupereze banii, explică 
doi avocaţi, Ovidiu Șerban și Alexandru Iorgulescu, într-un interviu pentru site-ul 
luju.ro. Aceștia au explicat și cum funcţiona ţeapa practicată de Nordis, probabil 
legală, dar imorală. 


Întrebaţi ce șanse au clienţii Nordis să-și recupereze „investiţia“, lorgulescu a spus: 
„Depind în primul rând de împrejurarea dacă Nordis va urma calea reorganizării, 
ceea ce este foarte probabil, iar dacă urmează această cale a reorganizării, care sunt 
șansele pentru niște creditori care sunt în esenţă chirografari, adică nu au garanții 
asupra bunurilor din averea debitorului să recupereze anumite sume de 

bani. Pentru că reorganizarea presupune respectarea unui plan care va fi votat de 
creditori, plan care poate să nu satisfacă această categorie a creditorilor chirografari 
în proporţie de sută la sută. Sunt planuri care acordă creditoriilor chirografari 50%, 
10% sau poate chiar 0%. Dacă un astfel de plan este adoptat, atunci gradul de 
recuperare pentru cei care nu au șansă să între în proprietatea apartamentelor 
este zero,. 


Unul dintre avocaţi, Ovidiu Șerban, a explicat și cum a fost posibil ca unele 
apartamente să fie vândute de două ori. 


Cum funcţiona ţeapa 


„Am avut o situaţie în care se plătise 95%, iar Nordis susţinea în faţă instanţei că 
promitentul cumpărător nu își îndeplinise toate obligaţiile că nu plătise și cei 

5%. Era vorba de un apartament la Sinaia la care ei își îndepliniseră zero obligaţii, era 
O groapă, dar ei susțineau că aveau dreptul să denunțe promisiunea. 


Probabil la acestea au denunţat promisiunile încheiate cu promitentii cumpărători 
care plătiseră până la 95%-100% și în loc să încheie contracte cu aceștia au încheiat 
contracte cu alte persoane în termeni mai avantajoși. 


Pentru că dacă în 2019 preţul a fost de 60.000 euro, dar în 2022 găsești un 
cumpărător care îţi da 100.000 euro, îţi permiţi să plătești eventual despăgubiri de 
60.000 celui care i-ai denunţat promisiunea, îi mai dai și o dobânda de 10.000 eur 
și tot ieși cu 30.000 euro profit. Aici nu este neapărat o chestiune nelegală, e mai 
degrabă o chestiune de imoralitate și o fapta ilicită, civilă, generatoare de 
despăgubiri”, a arătat Șerban. 

Cristian Vântu 
50 de ani, medic de familie, 
Târgu Mureș, jud. Mureș 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Rareș Bogdan sare din nou în 
apărarea lui Iohannis în scandalul 
terenului de golf: Ala e domeniu? (...) 
Au tăiat iarba mai scurt și au făcut 
trei găuri 

Rareş Bogdan i-a luat din nou apărarea preşedintelui Klaus 
lohannis, vizat de o serie de anchete jurnalistice care au dezvăluit 
că reşedinţele sale din Bucureşti şi Neptun au amenajate mini- 
terenuri de golf. „Curtea mea de acasă cred e mai mare decât 
tăpşanul lui de acolo. Au tăiat iarba mai scurt şi au făcut trei 
găuri”, susţine Rareş Bogdan, care pune dezvăluirile din ultima 
vreme pe seama faptului că şeful statului a ajuns la final de 
mandat. 


„Când pierzi puterea, te trezeşti cu dronele care-ţi filează curtea, 
pe care nu putea să o filmeze nimeni vreodată, te trezeşti cu feţele 
de masă, te trezeşti cu televiziunile în hotelul unde stai de 10 ani”, 
a spus Rareş Bogdan la Prima TV. 


„Eu joc golf pe terenuri de golf, nu pe tăpşan şi nu în jurul unui lac. 
Curtea mea de acasă cred că e mai mare decât tăpşanul lui de 
acolo. Eu nu joc golf acasă. Terenul de golf are între 50 şi 70 de 
hectare. Am jucat golf în toată lumea: din Noua Zeeleandă, cu 
Tatulici, spre exemplu, până în SUA, Hawaii, Germania, Franţa, 
Austria, Egipt, Tunisia”, a spus Rareş Bogdan, la Prima TV. 


Întrebat dacă a jucat golf şi pe domeniul fostului preşedinte 
american Donald Trump, eurodeputatul PNL a răspuns: „Am fost. 
Am jucat la Mar-a-Lago”. 


De asemenea, Rareş Bogdan a mai fost întrebat de ce nu a jucat şi 
pe domeniul lui lohannis. 


„Ăla e domeniu? E o casă prezidenţială, de prin anii 60, cu un lac şi 
iarba în jur. Au tăiat iarba mai scurt şi au făcut trei găuri”, a conchis 
Rareş Bogdan. 


Europarlamentarul PNL susţine că dezvăluirile din ultima 
perioadă care l-au vizat pe preşedintele Klaus lohannis sunt o 
consecinţă a faptului că şeful statului se apropie de finalul 
mandatului. 


„Când pierzi puterea, că eşti preşedinte, că eşti premier - am 
văzut-o la Traian Băsescu, la Emil Constantinescu - te trezeşti cu 
dronele care-ţi filează curtea, pe care nu putea să o filmeze nimeni 
vreodată. Te trezeşti cu feţele de masă, te trezeşti cu televiziunile 
în hotelul unde stai de 10 ani şi probabil e negociat de statul 
român”, a susţinut Rareş Bogdan. 


Întrebat dacă preşedintele lohannis a pierdut deja puterea, 
eurodeputatul PNL a răspuns: „N-a pierdut puterea încă, dar e clar 
că sunt anumite pozitionări. nu poti să nu le vezi”. 


Rareş Bogdan a mai fost întrebat dacă Klaus lohannis se va 
întoarce în PNL la finalul mandatului prezidenţial. 


„Nu ştiu ce va face dânsul, nu a avut o discuţie cu noi. Vom afla 
după data de 21 decembrie, ultima zi de mandat, pe care şi-l va 
duce până la capăt”, a explicat Rareş Bogdan. 


Liderul PNL Nicolae Ciucă a fost întrebat vineri despre terenul de 
golf al preşedintelui Klaus lohannis de la Vila Lac din Capitală. "Nu 
cred că există teren de golf la Vila Lac, eu nu am văzut să existe 
teren de golf acolo, dacă vă referiţi la cea din Bucureşti”, a spus 
preşedintele PNL. 

